OzLabs/hebrew-wiki-articles huggingface dataset:
יחסי הונגריה–מולדובה

יחסי הונגריה–מולדובה הם יחסי החוץ בין הונגריה למולדובה.

== סקירה כללית ==
שתי המדינות כוננו יחסים דיפלומטיים ב-16 בינואר 1992 לאחר פירוק ברית המועצות, ובכך הייתה המדינה השנייה שכוננה יחסים דיפלומטיים עם מולדובה לאחר רומניה. בפברואר 2020 נחתם הסכם כדי ש-40 סטודנטים מולדובה יוכלו להתחיל את לימודיהם עם מלגות באוניברסיטאות הונגריות בספטמבר. ביוני 2022 בירך ראש ממשלת הונגריה ויקטור אורבן על התוכנית של ממשלת מולדובה להשיג מעמד של מועמדת להצטרפות ל.

== נציגויות דיפלומטיות ==
* הונגריה מחזיקה במולדובה שגרירות בקישינב.
* מולדובה מחזיקה בהונגריה שגרירות בבודפשט.

== קישורים חיצוניים ==

== הערות שוליים ==
עמיחי בגבול ירדן

עמיחי בגבול ירדן, אילנית בשירי ילדים הוא אלבום הבכורה של הזמרת הישראלית אילנית. את האלבום הוציאה לאור בספטמבר 1969 חברת התקליטים הד ארצי.

הוצאת האלבום רשמה את היצירה המוזיקלית הראשונה של אילנית ולא של הצמד "אילן ואילנית". באותה תקופה השניים הקליטו מספר חומרים, שקובצו לכדי אלבום שיצא באוגוסט 1970 וכותרו היא שם הצמד. בנוסף, זו היצירה הראשונה של הזמרת שמכוונת למוזיקת ילדים. בהמשך עתידה להוציא מספר אלבומי ילדים, ולבסס את מעמדה כאחת הזמרות המוכרות ביותר לקהל זה.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי בכורה מ-1969
קטגוריה:אלבומי אילנית
קטגוריה:אלבומים בעברית
קטגוריה:אלבומי חברת הד ארצי
מיהאי דויד

מיהאי דויד (בהונגרית: Dávid Mihály; פלניד, 29 במאי 1898 – פריז, 5 בנובמבר 1965) היה שחקן תיאטרון וקולנוע רב כישרונות יהודי-הונגרי, ניצול שואה שעסק גם בתרגום מחזות ובציור.

==קורות חיים==
מיהאי דוד נולד במשפחה יהודית, בנם של וילמוש דויד, פקיד ושל נלי רוזנפלד. הוא סיים את בית הספר התיכון בעיר טטה בהונגריה ואחר כך היה סטודנט למשפטים. דויד גויס כחייל במלחמת העולם הראשונה, הוא לחם במזית הרוסית ובחזית האיטלקיתשם נפצע ולבסוף שוחרר כסגן. בשנת 1921 סיים את לימודיו בהצטיינות באוניברסיטה לאמנויות התיאטרון והקולנוע. בכיתתו היו 16 סטודנטים שחלקם הפכו גם הם לשחקנים מוכרים. בתום לימודיו החל את הקריירה שלו באזורים מחוץ לבודפשט הבירה, אך עד מהרה, בשל כישרונו, קיבל חוזה בבודפשט. בין 1923 לבין 1930 היה חבר בתיאטרון ההונגרי. בשנת 1927 זכה בפרס גדול של 500 פנגה לחופשה. בשנים 1931–1932 שיחק ב"תיאטרון החדש", ומ-1936 עד 1940 שוב בתיאטרון ההונגרי. בתקופת מלחמת העולם השנייה 1940-1945, הוא לא הורשה לעלות על הבמה בשל יהדותו, עקב החוקים היהודיים. הוא שרד את השואה ושיחק בתיאטרון הלאומי מ-1945 עד 1949, בתיאטרון מדאץ' מ-1949 עד 1953, ובתיאטרון צבא העם ההונגרי מ-1953 עד 1956. הוא היגר ב-1956 בתקופת המרד ההונגרי, למעשה ברח, והתיישב בפריז, שם חי עד מותו. בזמנו הפנוי עסק גם בציור ובתרגום יצירות במיוחד מחזות.

== תפקידיו ==
=== תפקידי תיאטרון (חלקי) ===
* מור יוקאי - שאנדור הבשי: בעל האחוזות החדש - בתפקיד מיהאי ואק
* פרנץ מולנר: הסלון האדום - בתפקיד יאנוש
* אימרה פלדש: האדונים הפקידים - בתפקיד פלקי
* נוימן: רוסיה - סטפן

=== תפקידיו הקולנועיים ===
* בעל האחוזות החדש (1935) - שחקן קוביות
* קפה מוסקבה (1935) - קצין רוסי
* אני לא יכול לחיות בלי מוזיקה (1935) - חוכר באחוזה
* היה טוב עד המוות (1936) -
* פגאנים (1936) - סגן הורטובה
* שלמי, גברת! (1937) - המשרת של הרוזנת
* אוכל לראותך פעם בשבוע (1937) - ד"ר נויבואר, רופא ראשי במוסד לחינוך לבנות
* אין צירופי מקרים (1938) - נספח דיפלומטי
* מצור על ביסטריצה (1948) - פרנץ פורגט, רב-סרן בדימוס
* מאגנאש מישקה (1948)
* שני שוורים קטנטנים (1955; סיפור עם סקלרי) - לורד הטירה

== תרגומיו ==
* אז'ן סקריב: מרגרט מנווארה (עם ג'רג' ראץ, 1947)
* אלפרד דה מיסה: לורנזאצ'יו (1949)
* דידרו: פרדוקס השחקנים (כתב יד, 1949 בקירוב)

== לקריאה נוספת ==
* [https://mek.oszk.hu/00300/00355/html/ABC03014/03125.htm לקסיקון ביוגרפי הונגרי]. עורך ראשי. אגנש קניירש. בודפשט, הוצאה לאור אקדמית, 1994.
* [http://mek.oszk.hu/02100/02139/html/sz05/52.html לקסיקון אמנויות התיאטרון ההונגרי]. עורך ראשי. ג'רג' סקיי. בודפשט, הוצאה לאור אקדמית, 1994.
* [https://mek.oszk.hu/08700/08756/html/I/szin_I.0384.pdf לקסיקון הונגרי לאמנויות הבמה]. עורך אלדאר שופפלין. בודפשט, אגודת השחקנים הלאומית ומכון הפנסיה, 1929.
* [https://www.hangosfilm.hu/filmenciklopedia/david-mihaly הביוגרפיה שלו] באתר של Hanosfilm
* מיהאי דויד באתר האינטרנט של מאגר הסרטים (באנגלית)

== קישורים חיצוניים ==

קטגוריה:שחקני תיאטרון יהודים הונגרים
קטגוריה:מתרגמים יהודים הונגרים
קטגוריה:חיילים יהודים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:שחקני קולנוע וטלוויזיה יהודים הונגרים
קטגוריה:ניצולי השואה: הונגריה
קטגוריה:מהגרים מהונגריה
קטגוריה:הונגרים שנולדו ב-1898
קטגוריה:הונגרים שנפטרו ב-1965
אלברט לוי (כדורגלן)

אלברט לוי (28 ביוני 1952 קזבלנקה, מרוקו הצרפתית–20 בדצמבר 2015, חולון, ישראל), היה כדורגלן ישראלי, אשר שיחק לרוב בעמדת הקשר ולעיתים בעמדת הבלם, ומזוהה בעיקר עם קבוצת מכבי יפו.

==קורות חייו==
אלברט לוי נולד בקזבלנקה שבמרוקו לתמר ובנימין. ב-1955 עלתה המשפחה לישראל והתיישבה בקריית מלאכי. שנה מאוחר יותר עברה המשפחה לבית שאן, ומשם ב-1962 עברו ליפו. בשנה זו הצטרף לוי לקבוצת הילדים של מכבי יפו. בעונת 1969/1970 בליגה הלאומית עלה אלברט לוי לשחק בשורות הקבוצה הבוגרת. משחקו הראשון היה ב-8 בנובמבר 1969. לוי שיחק 291 משחקים בשורות מכבי יפו ובהם כבש 32 שערים. משחקו האחרון בקבוצה היה ב-15 במאי 1982. אלברט לוי ניצב במקום השלישי במספר ההופעות הרציפות בשורות מכבי יפו במשחקי ליגה, לאחר משה אוננה ומוצי ליאון ומקדים את ציון דגמי. עם סיום עונת 1981/1982 עזב את מכבי יפו, עבר לשחק למשך עונה אחת בשורות הכח מכבי רמת גן אשר שיחקה אז בליגה הארצית שהייתה הליגה השנייה בישראל. לוי שיחק ב-26 משחקי ליגה וכבש שני שערים. בסיום אותה העונה עלתה הקבוצה לליגה הלאומית. משחקו האחרון בשורות הכח מכבי רמת גן היה ב-22 במאי 1983. בסיום העונה פרש ממשחק פעיל.

בין השנים 1970–1972 שיחק אלברט לוי בשורות נבחרת הנוער של ישראל. ב-1972 תחת דוד שווייצר, היה לוי שותף לזכייתה של נבחרת הנוער בגביע אסיה לנוער , במסגרת טורניר שנערך בבנגקוק. אלברט לוי עלה כמחליף במשחק שנערך ב-16 באפריל 1972 ובו גברה ישראל על הודו 0-7.

לאחר פרישתו, אימן לוי מספר שנים במכבי יפו קבוצות ילדים ונוער, ולאחר מכן עזב את ענף הכדורגל ועסק בתחום האלומיניום. לוי התגורר בחולון, היה נשוי לרבקה, אב ל-2 בנות ובן וסב לנכדים. הלך לעולמו ב-2015 והובא לקבורה בבית העלמין הדרום.

==הישגים==
;מכבי יפו
* סגנית אלופת ישראל: 1976/1977

;נבחרת הנוער של ישראל
* גביע אסיה לנוער בכדורגל: 1972

==לקריאה נוספת==
* ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

== קישורים חיצוניים ==
* 
* 
* 
* 
* 
* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני הכח רמת גן
קטגוריה:כדורגלני נבחרת ישראל
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:ישראלים שנולדו ב-1952
קטגוריה:ישראלים שנפטרו ב-2015
יחסי אקוודור–טורקיה

יחסי אקוודור–טורקיה הם יחסי החוץ בין אקוודור לטורקיה.

== סקירה כללית ==
שתי המדינות כוננו יחסים דיפלומטיים ב-11 בדצמבר 1959. לאקוודור יש שגרירות באנקרה מאז 2009.<ref name="auto"></ref> לטורקיה יש שגרירות בקיטו מאז 2012.<ref name="auto" />

== ביקורים נשיאותיים ==
{| class="wikitable" border="1"
! אורח
! מארח
! מקום הביקור
! תאריך הביקור
|-
| הנשיא רג'פ טאיפ ארדואן
| הנשיא רפאל קוריאה
| ארמון קרונדלט, קיטו
| 3 בפברואר 2016
|-
|}

== יחסים כלכליים ==
היקף הסחר בין שתי המדינות היה 117 מיליון דולר ב-2019. (יצוא/יבוא טורקי: 59/58 מיליון דולר)

== קישורים חיצוניים ==

== הערות שוליים ==
משיבת נפש

משיבת נפש הוא ספר נפוץ ונודע מספרי חסידות ברסלב. תוכנו של הספר הוא שגם הרחוקים ביותר מהקב"ה יכולים לחזור בתשובה. הספר מכיל לקט של פרקים קצרים מתוך הספרים ליקוטי מוהר"ן וליקוטי הלכות. עריכתו נעשתה על ידי הרב אלתר טפליקר, מתלמידיו של רבי נחמן מטשערין.
המהדורה הראשונה של הספר יצאה לאור בלבוב בשנת ה'תרס"ב.

בהקדמה לספר כותב העורך שראה לנכון לאסוף את מאמרי החיזוק האלה מתוך כתביהם של רבי נחמן מברסלב ותלמידו רבי נתן מנמירוב, משום שלדבריו, בתקופתו שהיא תקופת עקבתא דמשיחא רבים מעם ישראל "נכספים מאד לעבודת ה', אך נדמה להם כי אפס תקוותם", ומשום כך הקב"ה הקדים רפואה למכה ושלח לנו את רבי נחמן מברסלב שלימד וחידד את הלימוד לפיו גם הנפשות הפגומות ביותר, "השם עימם ואצלם", "וגם משם יכולים לחזור ולשוב אליו יתברך".

הספר השפיע מאוד על רבי אליעזר שלמה שיק שהעיד על עצמו שלאחר שקרא בספר זה בגיל חמש עשרה התחיל להתמיד ביתר ספרי מוהר"ן.
==קישורים חיצוניים==
*
* [https://breslov.co.il/משיבת-נפש-להיות-בן-אדם-חדש/ משיבת נפש, להיות בן אדם חדש], באתר "breslov.co.il"

==הערות שוליים==

קטגוריה:ספרי ברסלב
קטגוריה:ספרי 1902
קטגוריה:תשובה
פסגת סטולניק

פסגת סטולניק (באנגלית: Stolnik Peak; בבולגרית: връх Столник) היא פסגה הממוקמת למרגלות המדרונות המזרחיים של מסיב קראדוק, ברכס סנטינל, בהרי אלזוורת', בארץ אלזוורת' שבאנטארקטיקה.

גובהה של הפסגה 2,624 מטרים מעל פני הים.

הפסגה ממוקמת לצד הרכס היוצא מהר קראדוק, לכיוון מזרח.

פסגת סטולניק מתנשאת מעל קרחון סואוארז שמצפון מערב לפסגת סטולניק.

פסגת סטולניק מתנשאת מעל קרחון זלצמן, שמדרום לפסגת סטולניק.

פסגת סטולניק ממוקמת 1.86 קילומטרים ממזרח לפסגת סאנצ'ז;

פסגת סטולניק ממוקמת 4.24 קילומטרים דרומית - דרום-מזרחית לפסגת אלפרינג;

פסגת סטולניק ממוקמת 1.97 קילומטרים ממערב להר אוסבורן;

== היסטוריה ==
=== מיפוי אזור הפסגה ===

פסגת סטונלניק מופתה לראשונה על ידי סוקרים אמריקאיים בשנת 1961.
מיפוי נוסף שבוצע על ידי סוקרים אמריקאים בשנת 1988 עדכן את המיפוי הקודם.

=== מקור השם ===

הפסגה נקראת על שם היישוב סטולניק שבמערב בולגריה.

== קישורים חיצוניים ==
* [https://copernix.io/#?where=-84.95469348150635,-78.61456260637141,15&?query=&?map_type=hybrid תצלום לוויין של אזור פסגת סטולניק, תוך סימון אתרים נוספים באזור] באתר copernix

סטולניק
סטולניק
סטולניק
דוד זיו

הלורד דוד דניאל זיו (אנגלית: The Honourable Sir David Daniel Sieff FRSA ;22 במרץ 1939 - 27 במאי 2019), הברון זיו מברמפטון, היה איש עסקים בריטי שהיה דירקטור במרקס אנד ספנסר מ-1972 עד 1997.
== ביוגרפיה ==
דוד זיו נולד במרילבון, לונדון, בנם היחיד של מרקוס זיו, הברון זיו מברמפטון ורוזלי פרומסון. סבו וסבתו היו רבקה מרקס וישראל זיו, הברון זיו. הוא נין של מייקל מרקס, מייסד מרקס אנד ספנסר.

הוא התחנך בבית הספר רפטון והצטרף למרקס אנד ספנסר ב-1957, הצאצא האחרון של מייקל מרקס שכיהן בדירקטוריון החברה
.

הוא זכה לתואר אבירות בשנת 1999.

זיו התחתן עם ג'ניפר וולטון ב-1962 ויש להם שני בנים, סיימון מרקוס (יליד 1965) וג'ונתן דייוויד (יליד 1966).

הוא נפטר ב-27 במאי 2019 בגיל 80.

==הערות שוליים==

קטגוריה:משפחות זיו-מרקס
קטגוריה:יהודים בריטים
קטגוריה:אבירים בריטים
קטגוריה:אצולה יהודית בריטית
קטגוריה:בריטים שנולדו ב-1939
קטגוריה:בריטים שנפטרו ב-2019
יחסי בוליביה–טורקיה

יחסי בוליביה–טורקיה הם יחסי החוץ בין בוליביה לטורקיה.

== סקירה כללית ==
היחסים בין בוליביה לבין האימפריה העות'מאנית החלו בשנת 1849, וב-26 ביולי 1950 כוננה בוליביה יחסים דיפלומטיים עם טורקיה המודרנית. לטורקיה יש שגרירות בלה פאס מאז 14 בפברואר 2018.<ref name="auto"></ref> בספטמבר 2022, בוליביה פתחה שגרירות באנקרה.<ref>[https://www.pub.eldiario.net/movil/index.php?n=20&a=2019&m=08&d=29 Senado designó a Edgar Sejas como embajador en Turquía (in Spanish)]</ref>

== הסכמים ==
שתי המדינות חתמו על הסכם על פטור מוויזה בשנת 2000. הסכם שיתוף פעולה כלכלי ומסחרי נחתם בשנת 2011.<ref></ref>

== ביקורים נשיאותיים ==
הביקור הרשמי של הנשיא אבו מוראלס בטורקיה ב-9 באפריל 2019 היה הביקור הנשיאותי הראשון בין שתי המדינות.

== יחסים כלכליים ==
היקף הסחר בין שתי המדינות עמד על כ-130 מיליון דולר (יצוא טורקיה: 22 מיליון דולר, יבוא טורקיה: 108 מיליון דולר) עד סוף 2019.

== הערות שוליים ==
כוכית אפורת-גרון

כּוּכִית אֲפֹרַת-גָּרוֹן (שם מדעי: Riparia chinensis) היא ציפור שיר קטנה ממשפחת הסנוניתיים.

כוכית אפורת-גרון מצויה בבתי גידול פתוחים כמו אדמות חקלאיות, אדמות עשב וסוואנה, בדרך כלל ליד מים. תפוצתה משתרעת מטג'יקיסטן, אפגניסטן ותת היבשת ההודית לדרום סין, טייוואן וצפון הפיליפינים.

בעבר היא סווגה כתת-מין של כוכית כהת-גרון (R. paludicola), יחד הן נחשבו למין יחיד תחת השם "כוכית פשוטה" ("Plain martin", לעיתים מתייחסים לכוכית אפורת-גרון כ-"כוכית פשוטה אסייתית", "Asian plain martin"), אך המין פוצל בהמשך לשני מינים נפרדים.

בישראל היא מזדמנת נדירה ביותר עם שלוש תצפיות בלבד, ב-1985, 1989 ו-2003.<ref></ref>

== קישורים חיצוניים ==

== הערות שוליים ==

קטגוריה:בעלי חיים שתוארו ב-1830
קטגוריה:סנוניתיים
קטגוריה:טקסונים שתוארו בידי ג'ון אדוארד גריי
קטגוריה:הפיליפינים: עופות
קטגוריה:טאיוואן: עופות
קטגוריה:הודו: עופות
קטגוריה:ארץ ישראל: סנוניתיים
אוכף קארנייר

אוכף קארנייר או אוכף קארנארי (באנגלית: Karnare Col; בבולגרית:седловина Кърнаре) הוא אוכף הררי סלעי צר הממוקם בין המדרונות הדרום-מזרחיים של הר קראדוק לבין הרכס הצפון מזרחי של הר סטרייבינג, האוכף מקשר את הר קראדוק אל רכס אוון האוכף ממוקם בדרום רכס סנטינל, בהרי אלזוורת' בארץ אלזוורת' שבאנטארקטיקה. 

גובהו של אוכף קארנייר 2,376 <ref></ref> מטרים מעל פני הים.

רוחבו של אוכף קארנייר 2.03 קילומטרים (בכיוון מזרח -מערב); בחלקו המזרחי של האוכף יש עמק קטן.

אוכף קארנייר מהווה חלק מקו פרשת הקרחונים שבין קרחון נימיץ לבין זרם קרח רוטפורד, אוכף קארנייר מתנשא מעל קרחון סברינגהאוס שמדרום מערב לאוכף קארנייר ומעל קרחון זלצמן שמצפון מזרח לאוכף קארנייר.

== היסטוריה ==
=== מיפוי אזור האוכף ===

אזור האוכף מופה לראשונה על ידי סוקרים אמריקאיים בשנת 1961. מיפוי מעודכן נערך בשנת 1988.

=== מקור השם ===

האוכף נקרא על שם היישוב קארנייר שבדרום בולגריה.

== קישורים חיצוניים ==

* [https://copernix.io/#?where=-85.12555600000002,-78.647222,12&?query=&?map_type=hybrid תצלום לוויין של אזור אוכף קארנייר, תוך סימון אתרים נוספים באזור] באתר copernix

== הערות שוליים ==

קארנייר
קארנייר
אירינה ורשצ'וק

אירינה אנדרייבנה ורשצ'וק (באוקראינית: Ірина Андріївна Верещук; נולדה ב-30 בנובמבר 1979) היא פוליטיקאית ומדינאית אוקראינית, מאז 2021 סגנית ראש הממשלה - השרה לשילוב מחדש של השטחים הכבושים הזמניים של אוקראינה.

==ביוגרפיה==
אירינה ורשצ'וק נולדה ב-30 בנובמבר 1979 ברווה-רוסקה. בשנת 1997 סיימה את לימודיה בפנימייה התיכונית רווה-רוסית עם מדליית זהב.

בשנת 2014 התמודדה בבחירות להראדה העליונה אך הפסידה לוולודימיר פרסיוק.

ורשצ'וק הייתה חברת הראדה העליונה של הכינוס התשיעי (מ-29 באוגוסט 2019 עד 4 בנובמבר 2021) ממפלגת משרת העם (מס' 29 ברשימה); נציגת הממשלה בראדה העליונה מ-4 בספטמבר עד 15 בנובמבר 2019; חברת בוועדת הראדה העליונה לביטחון לאומי והגנה, ראש ועדת המשנה לביטחון המדינה והגנה. בשנים 2010–2015 הייתה ראש העיר של רווה-רוסקה<ref>https://file.liga.net/persons/vereschuk-irina</ref>.

ב-6 בדצמבר 2022 פורסם ששירות הביטחון הפדרלי של רוסיה הכניס את סגן ראש ממשלת אוקראינה ורשצ'וק<ref></ref> לרשימת מבוקשים<ref></ref>.

==קישורים חיצוניים==

==הערות שוליים==

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנולדו ב-1979
פורד פומה ראלי1

פורד פומה ראלי1 היא מכונית מרוץ מקטגוריית ראלי1, שנבנתה על ידי קבוצת אם-ספורט עבור עונת 2022 באליפות העולם בראלי. המכונית מבוססת על גרסת הכביש של פורד פומה והיא המחליפה של פורד פיאסטה WRC שימשה את הקבוצה בין השנים 2017–2021.

==היסטוריית מרוצים==
פומה ראלי1 ערכה את הופעת הבכורה באליפות בראלי מונטה קרלו, מרוץ הפתיחה של העונה. סבסטיאן לואב, בהופעת אורח בעונה, ניצח את המרוץ. קריג ברין סיים במקום השלישי והשלים פודיום כפול. ברין הגיע לפודיום פעם נוספת המבלך העונה עם מקום שני בראלי סרדיניה.

==קישורים חיצוניים==

* 

==הערות שוליים==

קטגוריה:אליפות העולם בראלי: מכוניות
קטגוריה:פורד: מכוניות מרוץ
יוסף אהרן טאראן

הרב יוסף אהרן טאראן (? - כ"ג תשרי תרפ"ז, ? - 1 באוקטובר 1926) היה רב בסאן ויסנט (אנ'), קלרה ובזוננפלד שבארגנטינה, מחבר שו"ת זיכרון יוסף. מוכר על פעילותו בפולמוס הברווז המוסקובי.<ref></ref>

== ביוגרפיה ==
טאראן נולד בעיירה בפלך קייב ולמד במקומו (שנת לידתו אינה ידועה), נסמך לרבנות ולשו"ב בידי רבני אומן, בראשם הרב יעקב ליב וורשבסקי. נישא ללאה. שימש שוחט בכפר באחוזה החקלאית של הברון דוד גינצבורג, בכפר מוהילנה, כעשרים שנה.

בתרנ"ד נשלח בידי הברון בתוך קבוצה להתיישב בארגנטינה בכפר על שם הברון (בשמו המקומי: סאן וויסנט), בפלך קלרה, פרובינציית אנטרה ריוס (Entre Ríos) שם עסק בענייני יהדות: יסד בכל כפר בתי תפלה, תלמוד תורה ומקוואות. באותה תקופה נסמך לרבנות בשנית לאחר שהוכיח את בקיאותו וידענותו ההלכתית בהתכתבות עם בידי הרב מרדכי וילפנד מאומן וכן כמה מרבני ברדיצ'ב. בשנת תרע"ו כבר כיהן ברבנות בכפר זוננפלד, על גדות נהר גואלגואיצ'ו.<ref></ref> בשהותו שם נשא ונתן בהלכה עם כמה מגדולי ישראל במגוון נושאים, בהם הרב שמואל סלאנט, הרב משה ירושלמסקי<ref></ref> והרב אהרון גולדמן.<ref></ref>

לצד הרב אהרון גולדמן ממוזסווייל, נודע בשל עיסוקו בשאלת כשרות עוף הברבר. ספרו "זיכרון יוסף" נדפס בירושלים תרפ"ד.

נפטר בזוננפלד בשמחת תורה תרפ"ז (1926).<ref></ref>

== קישורים חיצוניים ==
*
* [https://www.daat.ac.il/daat/kitveyet/hamaayan/kashrut-2.htm כשרות הברברי והמולרד], ד"ר זהר עמר וד"ר ארי זיבוטפסקי, המעיין תשס"ד

== הערות שוליים ==

קטגוריה:רבנים ארגנטינאים
יורם חמו

יורם חמו הוא קצין צה"ל במילואים בדרגת תת-אלוף ששימש כראש האגף למדיניות ביטחונית ותכנון אסטרטגי במטה לביטחון לאומי.

==ביוגרפיה==
חמו הוא בוגר תוכנית תלפיות. בשנת 1994 קיבל תואר שני בחקר ביצועים, על תזה שכותרתה "משחק בעלים-פולש עם שווי נחלה משתנה", ותואר שני בכלכלה, על תזה שכותרתה "השקעה בתנאי אי-ודאות והמתאם בין המאזן המסחרי והתוצר: תאוריה ויישום אמפירי", שניהם מאוניברסיטת תל אביב.

שירת בענף חקר ביצועים בחיל האוויר, כראש זירת המודיעין הטכנולוגי באגף המודיעין וכראש המחלקה לתכנון אסטרטגי באגף התכנון. בשנים 2011 עד 2014 כיהן כמפקד מרכז דדו לחשיבה צבאית בינתחומית.

ב-2020 מונה לראש האגף למדיניות ביטחונית ותכנון אסטרטגי במל"ל. 

היה חלק מצוות המומחים הרב-תחומי שייעץ למל"ל בנושא המאבק בקורונה.<ref></ref>

במאי 2024 התפטר מהתפקיד. מספר ימים לאחר מכן פורסם שהציג בפני קבינט המלחמה מסמך ובו טען כי "דפוס הפעולה האסטרטגי של ישראל כשל במלחמה, והוא אינו יכול להצליח".<ref>;</ref>

==קישורים חיצוניים==
*[https://www.idf.il/אתרי-יחידות/מרכז-דדו/אודות-מרכז-דדו/מפקדי-מרכז-דדו-לדורותיהם/ יורם חמו] באתר צה"ל
*יורם חמו, [https://www.idf.il/אתרי-יחידות/מרכז-דדו/גיליון-6-בניין-הכוח-א/בניין-הכוח-כמערכה-על-אופטימיזציה-ואסטרטגיה-תאל-במיל-יורם-חמו/ בניין הכוח כמערכה – על אופטימיזציה ואסטרטגיה], בין הקטבים, ינואר 2016

==הערות שוליים==

קטגוריה:בוגרי תוכנית תלפיות
קטגוריה:בוגרי אוניברסיטת תל אביב
קטגוריה:חיילי אגף המודיעין
קטגוריה:סגל המטה לביטחון לאומי
קטגוריה:מפקדי מרכז דדו לחשיבה צבאית בינתחומית
קטגוריה:ישראלים שנולדו במאה ה-20
יונדאי i20 N ראלי1

יונדאי i20 N ראלי1 היא מכונית מרוץ בקטגוריית ראלי1 המיצרת על ידי קבוצת יונדאי מוטורספורט ומשמשת באליפות העולם בראלי החל מעונת 2022. אב הטיפוס של המכונית, המבוסס על הדגם יונדאי i20 N נחשב לראשונה במאי 2021.

==היסטוריית מרוצים==
הופעת הבכורה של המכונית הייתה בראלי מונטה קרלו מרוץ פתיחת העונה. במרוץ הבא, ראלי שוודיה, סיים תיירי נויביל במקום השני והשיג את הפודיום הראשון. אוט טאנק השיג את הניצחון הראשון בראלי סרדיניה. בהמשך העונה השיג טאנק שני ניצחונות נוספים, כמו גם נויביל. את העונה סיימה הקבוצה במקום השני באליפות היצרנים עם 5 ניצחונות ועשרה פודיומים נוספים.

===סטטיסטיקת מרוצים===
{|class="wikitable" style="text-align:center; font-size:85%"
! rowspan="2" | עונה
! rowspan="2" | קבוצה
! rowspan="2" | נהג
! colspan="13" | מרוץ
! rowspan="2" | נקודות
! rowspan="2" | מיקום
|-
! 1
! 2
! 3
! 4
! 5
! 6
! 7
! 8
! 9
! 10
! 11
! 12
! 13
|-
| rowspan="4" | 2022
! rowspan="4" | יונדאי מוטורספורט
| align="right" | תיירי נויביל
|style="background:#DFFFDF"| <br>
|style="background:#dfdfdf"| <br>
|style="background:#ffdf9f;"| <br>
|style="background:#DFFFDF"| <br>
|style="background:#CFCFFF;"| <br>
|style="background:#DFFFDF"| <br>
|style="background:#DFFFDF"|<br>
|style="background:#DFFFDF"| <br>
|style="background:#CFCFFF;"| <br>
|style="background:#FFFFBF;"| <br>
|style="background:#DFFFDF"| <br>
|style="background:#dfdfdf"| <br>
|style="background:#FFFFBF;"| <br>
! style="background:#dfdfdf" rowspan="4" | 455*
! style="background:#dfdfdf" rowspan="4" | 2*
|-
| align="right" | אוליבר סולברג
|style="background:#EFCFFF"| <br>
|style="background:#DFFFDF"| <br> 
|style="background:#EFCFFF"| <br>
| 
| 
|style="background:#DFFFDF"| <br> 
|style="background:#cfcfff"| <br>
|style="background:#EFCFFF"| <br>
|style="background:#DFFFDF"| <br>
| 
|style="background:#DFFFDF"| <br>
| 
| 
|-
| align="right" | דני סורדו
| 
| 
| 
|style="background:#ffdf9f;"| <br />
|style="background:#ffdf9f;"| <br />
| 
| 
| 
| 
|style="background:#ffdf9f;"| <br />
| 
|style="background:#DFFFDF"| <br>
|style="background:#EFCFFF"| <br>
|-
| align="right" | אוט טאנק
|style="background:#EFCFFF"| <br>
|style="background:#cfcfff"| <br>
|style="background:#dfdfdf"| <br>
|style="background:#DFFFDF"| <br> 
|style="background:#FFFFBF;"| <br />
|style="background:#EFCFFF"| <br> 
|style="background:#ffdf9f;"| <br>
|style="background:#FFFFBF;"| <br>
|style="background:#FFFFBF;"| <br>
|style="background:#dfdfdf"| <br>
|style="background:#ffdf9f;"| <br>
|style="background:#DFFFDF"| <br> 
|style="background:#dfdfdf"| <br>
|}

==קישורים חיצוניים==
* 

==הערות שוליים==

קטגוריה:אליפות העולם בראלי: מכוניות
קטגוריה:יונדאי: מכוניות מרוץ
בגידה נעימה

בגידה נעימה (באנגלית: Sibling Rivalry) הוא סרט קומדיה שחורה משנת 1990 בבימויו של קרל ריינר, עם קירסטי אלי, ביל פולמן וסקוט באקולה בתפקידים הראשיים.

==תקציר העלילה==
מרג'ורי טרנר (קירסטי אלי) נשואה שמונה שנים לגסטרואנטרולוג ד"ר הארי טרנר (סקוט באקולה). אין להם ילדים והארי שקוע כל הזמן בעבודתו וביריבות סמויה עם בני משפחתו - כולם רופאים הרוצים להוכיח את עצמם. מרג'ורי מרגישה את עצמה דחוייה.

אחיו הגדול צ'ארלס (סם אליוט) נמצא 15 שנים בקוסטה ריקה ומועמד לפרס נובל על מחקריו. הוא מודיע למשפחה על בואו לביקור.

מרג'ורי המתוסכלת פוגשת בחנות כלבו את אחותה ג'יני (ג'יימי גרץ) העובדת במחלקת דגי הנוי. מתפתח ביניהן ויכוח על צורת החיים שלה ומרג'ורי המרוגזת פוגשת שם בגבר שרמנטי, שמזמין אותה למסעדה ואחר כך לבית מלון לשם סטוץ. מרג'ורי נהנית מאד מהמין שלא חוותה כמוהו אצל בעלה, אלא שלבסוף היא מגלה שהגבר מת. היא בורחת בפחד מהמקום, נתקלת בניק מיני (ביל פולמן), סוכן של תריסים אנכיים וארנקה נשמט. הוא רואה שהשאירה את דלת החדר פתוחה, נכנס לשם ומתחיל להתקין את התריסים בכוונה להרשים את בעל המלון. בעת ההתקנה הוא מועד ונופל על המיטה ולהפתעתו הוא מוצא שם גבר מת ובטוח שהוא הרג אותו.

מרג'ורי מגיעה הביתה המומה, מתקשרת בשיחה אנונימית למשטרה ומודיעה על גבר מת בחדר 402. בינתיים מתאספים חברי המשפחה להמתין לבואו של צ'ארלס. ניק מתקשר למרג'ורי שמגיעה לחדר והם מחליטים לביים "התאבדות" של הגבר, מסתבר שהוא הגיס שלה-ד"ר צ'ארלס טרנר-שכל המשפחה ממתינה לו. מרג'ורי כותבת מכתב התאבדות ושולפת מאיבר מינו את הקונדום וניק מכניס לפיו של המת תרופות שונות.

אחיו של ניק הוא קצין המשטרה וילבור מיני (אד אוניל), אשר שואף להתמנות למפקד המשטרה העירונית. הוא מגיע למקום ממנו התקשרה מרג'ורי, מוצא שם את ג'יני ומתפתח ביניהם סיפור אהבה.

ניק מסגיר עצמו למשטרה, מגלה הכל וכל העסק מתפוצץ. בניתוח הגופה מתברר שהטבליות בושט ובקיבה הן של מרככי צואה, ויטמינים וכו'. האב (ג'ון רנדולף), האם (פרנס סטרנהאגן) והאחות איריס (קארי פישר) גוערים במרג'ורי והארי הנבגד עוזב אותה.

סוף טוב - אחרי מספר חודשים: ניק מצליח במכירת תריסים ומועלה בדרגה, וילבור מתמנה למפקד המשטרה וג'יני עוברת לגור אצלו, מרג'ורי מפרסמת את סיפור חייה בעיתונים ומתפרסמת והארי עוזב את עבודתו השוחקת בבית החולים ועובר לרפואה פרטית, מגדל זקן ומתקשר למרג'ורי בבקשה לחדש את יחסיהם.

מרג'ורי מסכימה. לפני שהוא נכנס היא שואלת אותו מה מצב ליבו...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קירסטי אלי
|מרג'ורי טרנר
|
|-
|ג'יימי גרץ
|ג'יני
|אחות של מרג'ורי
|-
|ביל פולמן
|ניקולס "ניק" מיני
|מתקין תריסים
|-
|קארי פישר
|ד"ר איריס טרנר-הנטר
|אחותו של הארי
|-
|סקוט באקולה
|ד"ר הארי טרנר
|
|-
|אד אוניל
|וילבור מיני
|קצין משטרה
|-
|סם אליוט
|ד"ר צ'ארלס טרנר
|אחיו של הארי
|-
|פרנסס סטרנהאגן
|ד"ר רוז טרנר
|האמא
|-
|ג'ון רנדולף
|ד"ר צ'ארלס טרנר
|האבא
|}

==קישורים חיצוניים==

*[https://www.youtube.com/watch?v=QRIgNV9oKrQ קדימון לבגידה נעימה], באתר יוטיוב
*[https://www.youtube.com/watch?v=UkHFNZo_exk תחילת הסרט], באתר יוטיוב
*[https://www.tcm.com/tcmdb/title/90066/sibling-rivalry#overview בגידה נעימה], באתר TCM

קטגוריה:סרטי 1990
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי קומדיה שחורה אמריקאיים
קטגוריה:סרטי קולומביה
סתרי שחור-גרון

סִתְרִי שְׁחֹר-גָּרוֹן (שם מדעי: Prunella atrogularis) הוא ציפור שיר קטנה ממשפחת הסתריים.

בישראל מזדמן נדיר ביותר בחורף עם שתי תצפיות עד כה: הראשונה מאזור ירושלים ב-1982 והאחרונה הייתה בפרט שחרף בעמק האלה (נתיב הל"ה) בנובמבר 2010.<ref name=":0"></ref>

== טקסונומיה ואטימולוגיה ==
שם הסוג Prunella הוא מגרמנית Braunelle, "חום" עם צורת הקטנה. שם המין הספציפי atrogularis מלטינית, ומשמעותו שחור-גרון; ater - שחור ו-gular - גרון.

קיימים שני תת-מינים מוכרים:<ref name=":0" />
* P. a. Atrogularis - דוגר בצפון ומרכז הרי אורל שבצפון מערב רוסיה. חורף במזרח איראן, טורקמניסטן, אוזבקיסטן, דרומה לאפגניסטן ודרום מערב תת-היבשת ההודית.
* P. a. Huttoni - דוגר במרכז אסיה, מהרי האלטאי ודרומה לרכס טיין שאן והרי פמיר. בחורף נע דרומה לדרום מערב אסיה. השם Huttoni - ע"ש הסרן הבריטי T. Hutton ששירת באפגניסטן.

== תפוצה ובית גידול ==

המין אינו נחשב לנודד ארוך טווח וברוב המקרים התנועה בין העונות היא אנכית - מאתרי הקינון הגבוהים בקיץ לאזורים עוינים פחות בחורף. נוהג לחרוף בבתות או בשטחים מעובדים. מזדמן נדיר למערב אירופה.

סתרי שחור-גרון בונה קן מסודר נמוך בסבך של עצי אשוחית, ומטיל 3–5 ביצים כחולות ללא כתמים.

== תיאור ==
גודלו דומה לזה של סתרי מצוי, אורכו כ-13.5–14 ס"מ, ומשקלו כ-19 גרם. יש לו גב חום כהה ומפוספס, הדומה במקצת לזה של דרור הבית, אבל למבוגרים יש כיפה, כתם פנים וגרון שחרים, ופס-גבה לבן. החזה כתום, והבטן לבנה עם פסים כתומים. כמו סתריים אחרים, למין זה יש מקור מחודד של אוכלי חרקים.

הזוויגים דומים, אך לצעירים ובוגרים בלבוש חורף יש פחות ניגודיות. בפרט, הגרון הכהה עשוי להיעדר כמעט לגמרי אצל ציפורים צעירות, אז הוא עלול לבלבל עם סתרי ממושקף.

=== תזונה ===
המין נוהג לבלות את עיקר זמנו בשיחור מזון על הקרקע, כאשר המזון המועדף עליו הוא דרגות צעירות של חרקים בעודם רכים. בחורף, כאשר מלאי החרקים מצטמק, התפריט מתרחב גם לפירות וזרעים.

=== קולות ===
הקריאה היא "טי-טי-טי" דק, והשירה דומה לציוצים הנעימים של הסתרי המצוי.

== קישורים חיצוניים ==

== הערות שוליים ==

קטגוריה:טקסונים שתוארו בידי ג'ון פרידריך פון ברנדט
קטגוריה:בעלי חיים שתוארו ב-1844
קטגוריה:סתריים
קטגוריה:אפגניסטן: עופות
קטגוריה:רוסיה: עופות
קטגוריה:איראן: עופות
גלודיס פרלה ויגוסדוטיר

גלודיס פרלה ויגוסדוטיר (באיסלנדית: Glódís Perla Viggósdóttir; נולדה ב-27 ביוני 1995) היא כדורגלנית איסלנדית המשחקת בעמדות הבלמת בבאיירן מינכן מהבונדסליגה לנשים ובנבחרת איסלנד.

==קריירת מועדונים==
גלודיס פרלה החלה את קריירת הכדורגל שלה בקבוצת הנוער של המועדון אייביירג הדני. ב-2009 הצטרפה למועדונים המשותפים קואופווגס ו-ויקינגיר מליגת העל האיסלנדית.

ב-2011 עברה לעונה אחת למועדון הורסנס הדני. ב-2012 עברה למועדון סטיארנאן מליגת העל האיסלנדית. במדי סטיארנאן זכתה גלודיס פרלה באליפות איסלנד, גביע האיסלנדי לנשים, גביע הליגה האיסלנדית לנשים והסופרקאפ האיסלנדי לנשים.

ב-2015 עברה גולדיס פרלה לאסקילסטונה יונייטד מליגת העל השוודית לנשים. ביולי 2017 עברה לרוזנגארד, גם היא מליגת העל השוודית, במדיה זכתה באליפות ב-2019 ובגביע השוודי לנשים ב-2017 ו-2018.

ביולי 2021 חתמה גלודיס פרלה בבאיירן מינכן מהבונדסליגה לנשים.

==קריירה בינלאומית==
ב-4 באוגוסט 2012 ערכה גלודיס פרלה את הופעת הבכורה שלה בנבחרת איסלנד, בתיקו 1:1 נגד נבחרת סקוטלנד במסגרת משחק ידידות.

גלודיס פרלה נקראה לסגל שוודיה לאליפות אירופה בכדורגל נשים 2013. ב-7 באפריל 2022 ערכה את הופעתה ה-100 במדי שוודיה, בניצחון 5:0 על בלרוס במסגרת מוקדמות גביע העולם לנשים 2023.

==הישגים ותארים==
סטיארנאן
* ליגת העל האיסלנדית: 2013, 2014
* הגביע האיסלנדי לנשים: 2012, 2013
* גביע הליגה האיסלנדית לנשים: 2013, 2014
* הסופרקאפ האיסלנדי לנשים: 2012

רוזנגארד
* ליגת העל השוודית לנשים: 2019
* הגביע השוודי לנשים 2017, 2018

== קישורים חיצוניים ==

קטגוריה:כדורגלניות איסלנדיות
קטגוריה:מגנות כדורגל
קטגוריה:כדורגלניות רוזנגארד
קטגוריה:כדורגלניות באיירן מינכן
קטגוריה:ילידות 1995
2022 12
יחסי הונגריה–מלטה

יחסי הונגריה–מלטה הם יחסי החוץ בין הונגריה למלטה.

== סקירה כללית ==
שתי המדינות כוננו יחסים דיפלומטיים ב-12 בדצמבר 1970. הסכם כפל מס בין הונגריה למלטה נחתם ב-1991 ונכנס לתוקף ב-1994. בספטמבר 2020 אמר שר החוץ ההונגרי פיטר שייארטו במסיבת עיתונאים לאחר שיחות עם מקבילו המלטזי בוולטה, "אנחנו מסכימים שצריך לעצור את ההגירה במקום לנהל, במיוחד לאור מגפת הקורונה שהביאה לסכנות חדשות גם במלטה". כיום שתי המדינות הן חברות מלאות ב.

== נציגויות דיפלומטיות ==
* הונגריה מיוצגת במלטה באמצעות שגרירותה ברומא, איטליה, ובנוסף מחזיקה קונסוליית כבוד בוולטה.
* מלטה מיוצגת בהונגריה באמצעות שגרירותה בווינה, אוסטריה, ובנוסף מחזיקה קונסוליית כבוד בבודפשט.

== קישורים חיצוניים ==

== הערות שוליים ==
יחסי הונגריה–קפריסין

יחסי הונגריה–קפריסין הם יחסי החוץ בין הונגריה לקפריסין.

== סקירה כללית ==
שתי המדינות כוננו יחסים דיפלומטיים ב-18 באוקטובר 1960. באוקטובר 2021 שוחחו שרי החוץ של שתי המדינות, ולאחר מכן אמר שר החוץ פיטר שיירטו כי להונגריה וקפריסין יש אותן דעות בנושאים מרכזיים באירופה כמו הגירה, הרחבת האיחוד האירופי במערב הבלקן, אספקת אנרגיה אירופית וחיסונים נגד נגיף הקורונה. באוקטובר 2022 חתמו קפריסין והונגריה על מזכר הבנות לקידום התיירות בין שתי המדינות. כיום שתי המדינות הן חברות מלאות ב.

== נציגויות דיפלומטיות ==
* הונגריה מחזיקה בקפריסין שגרירות וקונסוליית כבוד בניקוסיה.
* קפריסין מחזיקה בהונגריה שגרירות בבודפשט.

== הערות שוליים ==
סתרי ממושקף

סִתְרִי מְמֻשְׁקָף (שם מדעי: Prunella ocularis) הוא ציפור שיר קטנה ממשפחת הסתריים.

בישראל הוא חורף נדיר ביותר באזורים הרריים בעיקר בצפון הארץ. בכל חורף נרשמות כמה תצפיות בודדות, בעיקר מהחרמון והגולן.<ref></ref>

== טקסונומיה ואטימולוגיה ==
סתרי ממושקף תואר על ידי חוקר הטבע הגרמני גוסטב ראדה בשנת 1884 מפרט שנאסף בהרי טאליש ליד גבול אזרבייג'ן-איראן. הוא טבע את השם המדעי Accentor ocularis.<ref></ref>

כיום הוא מסווג תחת הסוג סתרי שהוגדר על ידי חוקר הצפרות הצרפתי לואי וייו בשנת 1816.<ref></ref> המין הוא מונוטיפי.<ref name="ioc"></ref>

שם הסוג Prunella הוא מגרמנית Braunelle, "חום" עם צורת הקטנה. שם המין הספציפי ocularis, נגזר מהמילה הלטינית ocular, עין.

== תפוצה ובית גידול ==
תפוצתו מוגבלת מאוד. מרומי ההרים באזור האירנו-טורני: ממזרח טורקיה וארמניה, דרך צפון איראן ועד הרי הזגרוס בדרום מערב איראן. הסתרי הממושקף אמנם אינו נודד, אך הוא נוהג לשוטט, ובחורף הוא מעדיף לבלות באזורים נמוכים יותר באיראן ועד לחופי המפרץ הפרסי.

בית הגידול הטבעי שלו הוא ערבות ממוזגות. הוא מקנן באזורי אחו עם שיחי ברברית פזורים בטורקיה, ובאזור הטרנס-קווקזי הוא מעדיף מצוקים סלעיים עם עצי ערער וארז. את קינו הוא בונה מזרדים, עלים וגבעולים; ומרפד אותו בצמר, שיער, עשב וטחב. הקן ממוקם בתחתית שיחים נמוכים. בתטולה 3–4 ביצים.<ref name=":0"></ref>

== תיאור והתנהגות ==
אורכו כ-15 ס"מ. הגוף בגווני חום משתנים. החלקים התחתונים גוון בז'-כתמתם ומפוספסים בעדינות (לפעמים לחזה גוון כתום עז יותר). החלקים העליונים חומים כהים, עם פספוס כהה וצפוף. כמו אצל סתריים אחרים, למין זה יש מקור מחודד של אוכלי חרקים. התנהגותו ערנית ופעילה.

התזונה שלו מורכבת מחרקים וזרעים.

== סטטוס ==
כיוון שטווח התפוצה שלו נחשב רחב ומגמות השינוי באוכלוסייה יציבות, סווג מין זה כללא חשש לפי הרשימה של האיגוד הבינלאומי לשימור הטבע.

האוכלוסייה האירופית מונה בין 11,000 ל-33,000 זוגות, ומעריכים שהם כ-55% מכלל האוכלוסייה, ומכאן משערכים את האוכלוסייה העולמית בין 40,200 ל-120,900 פרטים.<ref name=":0" />

== קישורים חיצוניים ==

* [https://www.xeno-canto.org/species/Prunella-ocularis Xeno-canto: הקלטות של סתרי ממושקף]

== הערות שוליים ==

קטגוריה:סתריים
קטגוריה:טורקיה: עופות
Top of the Pops

Top of the Pops הייתה תוכנית טלוויזיה בריטית, שמפרסמת את מצעדי המוזיקה בבריטניה. במקור, היא שודרה ב-BBC One מדי שבוע ב-1 בינואר 1964 – 30 ביולי 2006. בתוכנית שודרו חלק מתקליטי המוזיקה הפופולריים ביותר באותו השבוע, וכן סקירה של מצעד הסינגלים של אותו שבוע. במקור, הופיעו 20 שירים, אם כי הורחב ל-30 שירים ב-1969, ול-40 שירים ב-1984.

"I Only Want to Be with You" של דאסטי ספרינגפילד היה השיר הראשון שהופיע בתוכנית, בעוד שהרולינג סטונז הייתה הלהקה הראשונה שהופיעה בתוכנית, עם השיר "I Wanna Be Your Man".<ref name="bbcpr-0606"></ref> הלהקה הבריטית, Snow Patrol, הייתה האמן/להקה האחרונה שהופיעה בשידור חי בתוכנית השבועית, עם השיר "Chasing Cars".<ref name="snowpatrol"></ref> מהדורות מיוחדות של התוכנית שודרו בחג המולד (ובדרך כלל, עד ל-1984, פורסמה גם מהדורה שנייה של התוכנית מספר ימים לאחר חג המולד). במהדורות אלו מופיעים חלק מהסינגלים הנמכרים ביותר של השנה ושיר חג המולד הנמכר ביותר. על אף שהתוכנית השבועית בוטלה ב-2006,<ref>[http://media.guardian.co.uk/broadcast/story/0,,1802058,00.html Show's over for Top of the Pops] , The Guardian, 20 June 2006.</ref> ספיישל חג המולד שודר עד ל-2021. מהדורות סיכום סוף השנה של ה-BBC One בערב השנה החדשה או בסביבותיה כללו גם חלק מהשירים שהופיעו בספיישל חג המולד.<ref></ref><ref></ref><ref name="xmas08"></ref> ב-17 בספטמבר 1994 – 22 בדצמבר 2017, שודרה תוכנית הטלוויזיה Top of the Pops 2 , ב-BBC Two, שמכילה שידור מהארכיון של Top of the Pops.

חברת המצעדים הרשמית מצהירה כי "להופיע בתוכנית היה נחשב לכבוד, והיא משכה כמעט כל שחקן גדול".<ref></ref> הופעתו של סולן טי רקס, מארק בולאן, בנצנצים וסאטן, בתוכנית במרץ 1971, עם השיר "Hot Love" , נתפסת, לעיתים קרובות, כתחילתו של הגלאם רוק. כמו כן, ביצועו של דייוויד בואי בתוכנית ל-"Starman", העניקה השראה למוזיקאים לעתיד.<ref>Mark Paytress, Bolan – The Rise And Fall Of A 20th Century Superstar (Omnibus Press 2002) , pp 180–181.</ref><ref name="bbc"></ref> פורמט התוכנית נמכר למספר גופי שידור זרים בשנות ה-90 של המאה ה-20.<ref name="bbcpr-0606" /> שידורים חוזרים של התוכנית משודרים ב-BBC Four מאז 2011.<ref></ref>

== קישורים חיצוניים ==

* 

== הערות שוליים ==

קטגוריה:תוכניות טלוויזיה באנגלית
קטגוריה:אולפני CBS: תוכניות וסדרות
קטגוריה:CBS: תוכניות וסדרות
קטגוריה:BBC: תוכניות וסדרות
קטגוריה:מצעדי מוזיקה בריטיים
יחסי מלטה–צ'כיה

יחסי מלטה-צ'כיה הם היחסים הדיפלומטיים בין מלטה לצ'כיה. שתי המדינות חברות מלאות באיחוד האירופי.

== סקירה כללית ==
מלטה כוננה יחסים דיפלומטיים עם צ'כוסלובקיה ב-10 ביולי 1968. ביולי 1982 כאשר צ'כיה השתתפה ביריד הבינלאומי של מלטה. לאחר פירוק צ'כוסלובקיה כוננה מלטה יחסים דיפלומטיים עם צ'כיה ב-1 בינואר 1993. הסכם כפל מס שנחתם בין צ'כיה ומלטה ב-21 ביוני 1996 נכנס לתוקפו בשנת 1997.

== נציגויות דיפלומטיות ==
* מלטה מחזיקה בצ'כיה באמצעות שגריר שאינו תושב הממוקם במשרד החוץ בוולטה, ובנוסף מחזיקה קונסוליית כבוד בפראג.
* צ'כיה מיוצגת במלטה באמצעות שגרירותה ברומא, איטליה, ובנוסף מחזיקה קונסוליית כבוד בוולטה.

== בתרבות ==
באפריל 2024 הוצגו יחסי מלטה-צ’כיה במערכון בארץ נהדרת. היחסים הוצגו כעוינים.

== קישורים חיצוניים ==

== הערות שוליים ==
יחסי מולדובה–צ'כיה

יחסי מולדובה–צ'כיה הם יחסי החוץ בין צ'כיה למולדובה.

== סקירה כללית ==
שגרירות מולדובה ב[[פראג]]
מולדובה כוננה יחסים דיפלומטיים עם צ'כוסלובקיה ב-1 ביוני 1992, אשר המשיכו עם צ'כיה לאחר פירוק צ'כוסלובקיה ב-1 בינואר 1993. הבניין החדש של שגרירות מולדובה בפראג נפתח ב-2 בספטמבר 1998 על ידי ראש ממשלת מולדובה, זינאידה גרצ'אני, וראש ממשלת צ'כיה, מירק טופולנק.

Ștefan Gorda מונה לשגריר מולדובה בצ'כיה ב-2010. בשנת 2016 מונתה ויטלי רוסו לשגרירה בצ'כיה.<ref>[http://politicom.moldova.org/tag/stefan-gorda-0-eng.html Ştefan Gorda] </ref><ref>[http://www.moldova.md/en/newslst/1211/1/3435/ Moldovan acting president signs decrees appointing new ambassadors] </ref>

== נציגויות דיפלומטיות ==
* מולדובה מחזיקה בצ'כיה שגרירות בפראג.
* צ'כיה מחזיקה במולדובה שגרירות בקישינב.

== קישורים חיצוניים ==

== הערות שוליים ==
יחסי צ'כיה–קפריסין

יחסי צ'כיה–קפריסין הם יחסי החוץ בין קפריסין לצ'כיה. שתי המדינות חברות מלאות באיחוד האירופי ובמועצת אירופה.

== היסטוריה ==
קפריסין כוננה יחסים דיפלומטיים עם צ'כוסלובקיה ב-1 בפברואר 1961, אשר המשיכו עם צ'כיה לאחר פירוק צ'כוסלובקיה ב-1 בינואר 1993. נשיא בית הנבחרים של קפריסין דימיטריס כריסטופיאס ערך ביקור רשמי בצ'כיה בשנת 2007.<ref></ref>

== נציגויות דיפלומטיות ==
* קפריסין מחזיקה בצ'כיה שגרירות בפראג.
* צ'כיה מחזיקה בקפריסין שגרירות בניקוסיה ושתי קונסוליות כבוד בלימסול ובניקוסיה.

== קישורים חיצוניים ==

== הערות שוליים ==
סיאם (להקה)

סיאם (באנגלית: Siam ואחר כך Ciam) היא להקה ישראלית שפעלה בישראל ובריטניה בשנות השמונים. הלהקה התאחדה ב-2004 ופועלת מאז לסירוגין.
==היסטוריה==
הלהקה הוקמה בסוף 1983 על ידי המוזיקאים ג'ף שפירו והדר גולדמן. ג'ף שפירו, סולן וגיטריסט הלהקה הקים בגיל 16 להקת גל חדש, שהופיעה מעט בישראל ועברה ב-1982 לניו יורק, שם הקליטה שירים אחדים. כשחזר שפירו מניו יורק לאחר שנה ראה הופעה של להקת "היחידה לטיפול נמרץ" בקולנוע דן בה ניגן גולדמן, והשניים החליטו להקים להקה. גולדמן התחיל ככנר קלאסי וניגן בתזמורת צה"ל, אך עבר לנגן כינור חשמלי עם סגנון ייחודי והחל לשתף פעולה עם דורון אייל ("שולץ האיום") בלהקת "כרומוזום" ואחר כך "היחידה לטיפול נמרץ".

ההרכב הראשון של הלהקה כלל את נגן הבס יפתח אורי והמתופף דני מקוב. מיום הקמתה הלהקה שרה באנגלית. היא הקליטה שלושה שירים, בהם השיר "Tel Aviv Downtown" שזכה להצלחה יחסית.

ב-1984 הצטרפו ל"סיאם" המתופף אהרון ידידיה ונגן הבס יוסי פיין במקום יפתח אורי ודני מקוב. בסוף באותה שנה הופיעו כלהקת חימום בהופעה של להקת "סוזי והבנשיז" בקולנוע דן בתל אביב.

ב-1985 הוזמנה הלהקה לחמם את הופעות "סוזי והבנשיז" באירופה. שפירו וגולדמן החליטו לנצל את ההזדמנות ועברו לגור בלונדון מתוך כוונה לפרוץ לשוק הבריטי. סיבוב ההופעות עם "סוזי והבנשיז" לא יצא לפועל, ובלונדון הלהקה הופיעה והקליטה שלושה שירים. חברי ההרכב באותה עת היו שוב נגן הבס יפתח אורי והמתופף יניב עצמון. בסוף השנה חזרה הלהקה לישראל והופיעה כלהקת חימום של להקת "טוקסידומון".

ב-1986 הקליטה הלהקה בלונדון מיני-אלבום עם שישה שירים ובקיץ חזרה להופעות בישראל. הלהקה המשיכה לפעול בלונדון אך יניב עצמון חזר לישראל. ללהקה הצטרף שוב דני מקוב שהיה בלונדון לצורך לימודים, אולם עזב לאחר כשנה, במהלך הקלטות האלבום עקב חילוקי דעות עם שפירו וגולדמן.

ב-1989 הוציאה הלהקה לאור את האלבום "War and Peace and Inbetween", שכלל שירים שהוקלטו בשנים 1983–1988, ושירים חדשים שהקליטה עם המפיק הבריטי בוב לאמב, שעבד עם קודם עם הלהקות UB40 ודוראן דוראן, באולפנו הפרטי שבבירמינגהאם. אחר כך הופיע עם המתופף קית בוים (שניגן עם פרנק זאפה ורוד סטיוארט) והבסיסט כריס טיילור. ללהקה היה בעיה לקדם את האלבום באנגליה בשם סיאם מאחר שפעלה להקה אחרת כבר עם שם דומה. בשלב זה החליט גולדמן לחזור לישראל ושפירו הקים להקה חדשה בלונדון בשם "kissing the toad" ("נשק את הקרפד"), שהגיע להופיע בישראל בסוף 1991. גולדמן הקים בישראל להקה חדשה "בארוק" ששרה בעברית, היא הוציאה לאור אלבום אחד בסוף 1992 ואחר כך התפרקה.

ב-1996 התאחדה סיאם להופעה חד-פעמית לקידום הוצאת דיסק אוסף.

ב-2004 שפירו וגולדמן החלו לעבוד על חומרים חדשים לקראת הפקת אלבום חדש. ב-8 בפברואר 2006 ערכה הלהקה הופעה חד-פעמית בערב מחווה לאיש חיי הלילה אלכס צ'רקיס.

ב-2008 הוציא הלהקה אלבום חדש, עם איות חדש באנגלית - Ciam במקום Siam. הלהקה התאחדה להופעה שוב ב-2011. וב-2015 התאחדה שוב כדי לחמם את להקת "סווייד" בתל אביב.

==דיסקוגרפיה==
<div class="mw-content-ltr">
* Siam - Mini Album, 1986
* War and Peace and Inbetween, 1989
* 1996 ,Siam - אוסף
* 2008 ,Ciam – Anonymous
</div>

== קישורים חיצוניים ==

==הערות שוליים==

קטגוריה:להקות רוק אלטרנטיבי ישראליות
Sun Comes Up

"Sun Comes Up" הוא סינגל של הלהקה הבריטית, רודימנטאל, בשיתוף פעולה עם הזמר-יוצר הבריטי, ג'יימס ארתור, שיצא, על ידי חברות התקליטים אסיילום רקורדס ואיסט ווסט רקורדס, ב-30 ביוני 2017, כסינגל המוביל מתוך אלבום האולפן השלישי של הלהקה, Toast to Our Differences. השיר נכתב והופק על ידי רודימנטאל וקאס לו.

נכון לדצמבר 2022, השיר הושמע למעלה מ-150 מיליון פעמים בספוטיפיי,<ref></ref> ולמעלה מ-31 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|2× פלטינה
|140,000
|-
!גרמניה (BVMI)
|זהב
|200,000
|-
!הממלכה המאוחדת (BPI)
|פלטינה
|600,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי רודימנטאל
קטגוריה:שירי ג'יימס ארתור
קטגוריה:שירים באנגלית
קטגוריה:שירים על השמש
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת אסיילום רקורדס
יחסי ליכטנשטיין–מלטה

יחסי ליכטנשטיין–מלטה הם יחסי החוץ בין ליכטנשטיין למלטה.

== סקירה כללית ==
שתי המדינות כוננו יחסים דיפלומטיים ב-12 במאי 2003. בנובמבר 2014 שר החוץ המלטזי ג'ורג' וו. ולה ביקר בליכטנשטיין. ביקור זה היווה ציון דרך ביחסים הבילטרליים, שכן הוא היה הראשון שערך שר חוץ מלטזי בנסיכות. ב-14 בפברואר 2017 שר החוץ המלטזי ג'ורג' וו. ולה קיים היום דיונים עם שרת החוץ, החינוך והתרבות של נסיכות ליכטנשטיין אורליה פריק, ששהתה במלטה בביקור רשמי. בברכה לשרה פריק, השר ולה חזר על הערכתה של מלטה לתרומת ליכטנשטיין דרך האזור הכלכלי האירופי/מנגנונים פיננסיים נורווגיים מאז 2004, שמלטה נהנתה ממנו.

== נציגויות דיפלומטיות ==
* ליכטנשטיין אינה מיוצגת במלטה, לא בדרג השגרירות ולא בדרג הקונסוליה.
* מלטה מחזיקה בליכטנשטיין קונסוליית כבוד בשאן.

== קישורים חיצוניים ==

== הערות שוליים ==
אליפות פורמולה 4 האיטלקית

אליפות פורמולה 4 האיטלקית היא האליפות הראשונה בקטגוריה, שנוסדה בעקבות תוכנית השלבים הגלובלית של הפדרציה הבין-לאומית לרכב. האליפות מתקיימת מאז שנת 2014, אז החליפה את אליפות פורמולה אברת'.

==היסטוריה==
גרהרד ברגר והוועדה למכוניות חד-מושביות של הפדרציה הבן-לאומית לרכב הציגו במרץ 2013 את הקטגוריה של מרוצי פורמולה 4. מטרת הקטגוריה היא להיות קטגוריית כניסה, שתאפשר לנהגים צעירים להתחיל להתפתח ולהתקדם לעבר הקטגוריות הבכירות עד לפורמולה 1. עלות מכונית בקטגוריה לא תעלה על 30 אלף אירו ועלות השתתפות בשנה לא תעלה על 100 אלף אירו. האליפות האיטלקית הייתה הראשונה בקטגוריה והיא הוצגה בדצמבר אותה שנה.

==המכונית==
יצרן מכוניות המרוץ האיטלקי טאטוס (Tatuus) נבחר להיות יצרן השלדות של האליפות. שלדת המכוניות בנויה מסיבי פחמן. מנוע המכונית, בנפח 1,400 סמ"ק, מיוצר על ידי פיאט. המנוע דומה למנוע שבו נעשה שימוש באליפות הפורמולה אברת', אך ההספק המקסימלי הוגבל ל-160 כוח סוס, במקום 180 כוח סוס.

==אלופים==
===נהגים===
{|class="wikitable sortable" style="font-size:85%; text-align:center;"
|-
!scope=col|Season
!scope=col|נהג
!scope=col|קבוצה
!scope=col|פול פוזישן
!scope=col|ניצחונות
!scope=col|פודיום
!scope=col width="40"|הקפה מהירה
!scope=col|נקודות
|-
! 2014
|align=right| לאנס סטרול
|align=right| פרמה
|5
|7
|13
|11
|331
|-
! 2015
|align=right| ראלף ארון
|align=right| פרמה
|7
|9
|13
|6
|331
|-
! 2016
|align=right| מרכוס סיברט
|align=right| ג'נזר מוטורספורט
|4
|4
|9
|1
|231
|-
! 2017
|align=right| מרכוס ארמסטרונג
|align=right| פרמה
|5
|4
|13
|1
|283
|-
! 2018
|align=right| אנצו פיטיפלדי
|align=right| פרמה תאודור
|9
|7
|10
|5
|303
|-
! 2019
|align=right| דניס האוגר
|align=right| ואן אמרספורט
|7
|12
|16
|9
|369

|-
! 2020
|align=right| גבריאל מיני
|align=right| פרמה
|8
|4
|12
|2
|284
|-
!2021
|align=right| אוליבר ברמן
|align=right| ואן אמרספורט
|8
|11
|15
|2
|343
|-
!2022
|align=right| אנדראה קימי אנטונלי
|align=right| פרמה
|14
|13
|15
|14
|362
|}

===קבוצות===
{|class="wikitable sortable" style="font-size:85%; text-align:center;"
|-
!scope=col|עונה
!scope=col|קבוצה
!scope=col|פול פוזישן
!scope=col|ניצחונות
!scope=col|פודיום
!scope=col width="40"|הקפה מהירה
!scope=col|נקודות
|-
! 2014
|align=right| פרמה
|13
|13
|11
|31
|303
|-
! 2015
|align=right| פרמה
|9
|12
|22
|7
|339
|-
! 2016
|align=right| פרמה
|7
|9
|21
|9
|439.5
|-
! 2017
|align=right| בהיטק
|9
|8
|17
|6
|565
|-
! 2018
|align=right| פרמה תאודור
|13
|12
|28
|8
|667
|-
! 2019
|align=right| ואן אמרספורט
|9
|12
|24
|10
|576
|-
! 2020
|align=right| פרמה
|15
|6
|24
|8
|596
|-
!2021
|align=right| ואן אמרספורט
|11
|13
|23
|4
|585
|-
!2022
|align=right| פרמה
|19
|16
|38
|19
|378
|}

==קישורים חיצוניים==
* 

==הערות שוליים==

קטגוריה:איטליה: ספורט מוטורי
קטגוריה:תחרויות ספורט באיטליה
מאשה והדוב

מאשה והדוב (ברוסית: Маша и медведь) היא סדרת טלוויזיה רוסית בהנפשה ממוחשבת לגיל הרך, שנחשבת לאחת מההפקות לקהל היעד הנצפות ביותר בהיסטוריה<ref></ref>.

הסדרה נוצרה על ידי אולג קוזובקוב ושודרה לראשונה בשנת 2009. ביוטיוב הסדרה עקפה את רף המיליארד צפיות<ref></ref>.
מאשה

== עלילה ==
הסדרה עוקבת אחר עלילותיהם של מאשה, ילדה בת ארבע, וחברה הדוב.

מאשה מתגוררת בבית ביער עם מספר בעלי חיים (חזיר עז וכלב).

בפרק הראשון יוצאת מאשה מביתה ביער ומעוניינת לשחק עם שאר בעלי החיים אבל בעלי החיים מתחבאים מפניה.

מאשה מבחינה בפרפר ועוקבת אחריו, דרכו היא מגיעה לביתו של הדוב שבאותו הזמן עוסק בדיג.

מאשה עושה בלאגן בביתו וכשהוא חוזר הוא מנסה להיפטר ממנה, לאחר מספר ניסיונות כושלים הוא מאשר לה להישאר בביתו, והצמד נעשים חברים.

בכל פרק בתוכנית מאשה מתוארת כילדה שובבה והיפראקטיבית האוהבת לחקור את העולם סביבה, מה שגורם לתקלות רבות שמרגיזות את חברה הדוב.

== דמויות ==
הדוב
* מאשה - הדמות המרכזית (יחד עם הדוב) מתוארת כילדה שובבה אך טובת לב<ref name=":0"></ref>.
* הדוב - דוב ממין דוב חום קמצ'טקה לרוב מסודר ומאורגן<ref name=":0" />, בעבר עסק בקרקס. מתגורר בבית עשוי עץ ביער. עיסוקו הקודם הפך אותו למוכשר באומניות הבמה (ג'גלינג, רכיבה על חד אופן, וקסמים).
* חיות הבר - ביער בו מתגורר הדוב חיות מספר בעלי חיים נוספים המופיעים בסדרה.
* הזאבים - זוג זאבים הגרים בתוך אמבולנס הרוס, מאשה נוהגת לשחק איתם ואילו הזאבים פחות נהנים מהמשחק. הזאבים משמשים כרופאים ולעיתים גונבים אוכל מהמקרר בביתו של הדוב.
* הארנב - ארנב האוהב לשחק עם מאשה, לעיתים קרובות השניים שוברים יחד רהיטים כשהם משחקים במשחקי כדור. הדוב פחות מחבב אותו מכיוון שהוא מרבה לגנוב גזרים מהערוגה בגינתו.
* חיות הבית של מאשה - העז, החזיר, והכלב, גרים בביתה של מאשה. מאשה מחבבת אותם אך הם נרתעים ממנה מכיוון שהיא מרבה להגזים במשחקים איתם.

== קישורים חיצוניים ==

* 

* [https://www.youtube.com/@MashaBearRUSSIAN סרטונים של מאשה והדוב בגרסת המקור ברוסית]
* [https://www.youtube.com/@MashaBearEN סרטונים של מאשה והדוב בגרסת הדיבוב באנגלית]
* [https://www.youtube.com/@MashaBearHEBREW סרטונים של מאשה והדוב בגרסת דיבוב בעברית]

== הערות שוליים ==

קטגוריה:סדרות הנפשה ממוחשבת
יחסי בלארוס–ליכטנשטיין

יחסי בלארוס–ליכטנשטיין הם היחסים הדיפלומטיים הרשמיים שבין בלארוס לבין נסיכות ליכטנשטיין.

== סקירה כללית ==
היחסים הדיפלומטיים הרשמיים שבין בלארוס לבין נסיכות ליכטנשטיין כוננו ב-10 בפברואר 1992.

תערוכה של יצירות של הצייר יוהאן לודוויג בלולר מהמאה ה-19 בשם "מסע הריין" נפתחה במוזיאון הלאומי לאמנות של בלארוס ב-2 במאי 2019, והשתמשה בעבודות שהושאלו מהמוזיאון הלאומי של ליכטנשטיין.

== נציגויות דיפלומטיות ==
* ליכטנשטיין אינה מיוצגת בבלארוס, הן בדרג השגרירות והן בדרג הקונסולרי.
* בלארוס אינה מיוצגת בליכטנשטיין, הן בדרג השגרירות והן בדרג הקונסולרי.

== קישורים חיצוניים ==

== הערות שוליים ==
יחסי אורוגוואי–גואטמלה

יחסי אורוגוואי–גואטמלה הם היחסים הדיפלומטיים בין גואטמלה ואורוגוואי. שתי המדינות חברות בקהילה של אמריקה הלטינית והמדינות הקריביות, G77, ארגון מדינות אמריקה, ארגון המדינות האיברו-אמריקניות והאו"ם.

== היסטוריה ==
הן גואטמלה והן אורוגוואי חולקות היסטוריה משותפת בעובדה ששתי המדינות היו פעם חלק מהאימפריה הספרדית. במהלך התקופה הקולוניאלית הספרדית, גואטמלה נשלטה ממלכות המשנה של ספרד החדשה במקסיקו סיטי בעוד אורוגוואי הייתה אז חלק ממלכות המשנה של ריו דה לה פלטה ונוהלה מבואנוס איירס. בשנת 1828, אורוגוואי קיבלה את עצמאותה לאחר המלחמה הסיספלטית. בשנת 1841, גואטמלה קיבלה את עצמאותה לאחר פירוק הפרובינציות המאוחדות של מרכז אמריקה. במרץ 1907, שתי המדינות כוננו יחסים דיפלומטיים.<ref name="Relations">[https://www.minex.gob.gt/DirectorioPaisesRelacion.aspx Relaciones Diplomáticas de Guatemala: Uruguay (in Spanish)]</ref>

היחסים הבילטרליים בין שתי המדינות התקיימו בעיקר בפורומים רב-צדדיים. בנובמבר 2006, סגן נשיא גואטמלה אדוארדו סטיין השתתף בפסגה האיברו-אמריקאית ה-16 במונטווידאו.<ref>[http://archivo.presidencia.gub.uy/_web/fotos/2006/11/2006110201.htm Eduardo Sten in Uruguay (in Spanish)]</ref> בנובמבר 2018 ביקרה סגנית נשיא אורוגוואי, לוסיה טופולנסקי באנטיגואה גואטמלה כדי להשתתף בפסגה האיברו-אמריקאית ה-26.<ref>[https://2016-2020.vicepresidencia.gob.gt/noticias/Vicepresidente-de-la-Republica-sostuvo-reuniones-bilaterales Vicepresidente de la República sostuvo reuniones bilaterales (in Spanish)]</ref>

== הסכמים בילטרליים ==
שתי המדינות חתמו על מספר הסכמים כגון הסכם על שיתוף פעולה מדעי וטכני (1987); הסכם תרבות (1987); הסכם על שיתוף פעולה כלכלי ומסחרי (1987); מזכר הבנות בנושא התייעצויות פוליטיות (2007); הסכם לחילופי מידע לגבי עיצוב ויישום מדיניות סמים (2013); הסכם בשיתוף פעולה אקדמי (2013); והסכם על סחר והשקעות (2019).<ref>[https://tratados.mrree.gub.uy Acuerdos Internacionales del Uruguay: Guatemala (in Spanish)]</ref>

== נציגויות דיפלומטיות ==
* גואטמלה מחזיקה באורוגוואי שגרירות במונטווידאו.<ref>[https://www.gub.uy/ministerio-relaciones-exteriores/comunicacion/publicaciones/guatemala Uruguayan Ministry of Foreign Affairs: Guatemala]</ref>
* אורוגוואי מחזיקה בגואטמלה שגרירות בגואטמלה סיטי.

== הערות שוליים ==
תאוריית התסכול-תוקפנות

תאוריית התסכול-תוקפנות (באנגלית: Frustration–aggression hypothesis) היא תאוריה שגובשה על ידי חוקרים מדיסציפליונות שונות – פסיכולוגיה חברתית, אנתרופולוגיה, סוציולוגיה רפואה וביולוגיה במרכזה הטענה הראשית כי תסכול הוא חסימה של התנהגות המכוונת למטרה, וחסימה זו יוצרת דחף אברסיבי המוביל להתנהגות אלימה.<ref name=":0"></ref> אף שלתפיסה זו היה כוח הסברתי רב, כבר בתחילה העלו החוקרים את התהייה הבסיסית: האם כל מי שמתוסכל יגיב באלימות? מילר (1958), שהיה ממנסחי התיאוריה של תסכול-תוקפנות שינה במשך השנים את דעתו וטען כי תוקפנות היא רק אחת מצורות התגובה על תסכול.<ref name=":1"></ref> לטענתו, יש גורמים נוספים המשפיעים על התגובה, כגון מידת הציפייה של אדם לשיפור בסיכוי.יו להגשים את המטרה הנכספת, דרגת ההתערבות של התוקף בתגובותיו של הקורבן וכמות התסכולים שהתוקף נחשף אליהם בתקופה האחרונה. מילר טוען גם שהתגובה האלימה מועברת פעמים רבות לאובייקט אחר (שעיר לעזאזל), כאשר קיים חשש שהאובייקט המקורי יגיב בעוצמה או כאשר הפוגע יודע שהוא צפוי לקבל עונש כבד.<ref name=":1" />

ברקוביץ (1989) המשיך בקו המחשבה התאורטי של תאוריית התסכול-תוקפנות, והוסיף מימד חשוב — "הרמז האלים" (cue aggression). הוא רואה ברמז האלים גורם מתווך בין תסכול לאלימות. לדעתו, גירוי אוורסיבי עלול להוביל להתנהגות אלימה אם בזיכרון מאוחסן כאב מן העבר. התגובה אינה מיידית בדרך כלל, אלא מאוחרת יותר. בהמשך הוא פיתח את תאוריית ה-Neoassociation הגורסת כי תסכול יוצר תגובה שלילית שמעוררת תחילה מחשבות וזכרונות, ולאחר מכן פעולה. היבט אחר של תאוריית התסכול נוגע בהתנהגות של המון אלים. ביסודה של כל תנועת המונים מונחים תסכולים כלכליים, חברתיים, פוליטיים ואישיים, אך תסכולים אלה אינם באים לידי ביטוי אם אין גורם אשר מצית את הלהבה ומעלה את התסכולים על סדר היום. כאשר משווים בין רמת היחיד לרמת הקבוצה, ניתן לראות שאותם מנגנונים פועלים בשתי הרמות.<ref></ref>

לתיאוריות התסכול-תוקפנות יש פיתוחים רבים, ולמעשה כל הסבר של אלימות מציב את גורם התסכול כגורם משפיע במידה זו או אחרת. התיאוריה פותחה לראשונה עם פרוץ מלחמת העולם השנייה על ידי החוקרים ג'ון דולרד, ניל מילר, לאונרד דוב, אורבל מוורר ורוברט סירס במטרה לנסות להסביר את האלימות הנאצית.<ref name=":0" /> ממצאים אמפיריים רבים מאוששים תיאוריה זאת.<ref></ref><ref></ref>

== הערות שוליים ==

2022 12
קטגוריה:פסיכולוגיה חברתית
קטגוריה:אלימות
קטגוריה:תאוריות פסיכולוגיות